
1. परिचय
२०८३ भदौ १० गते रसुवाको भोटेकोशी नदी तथा आसपासका क्षेत्रमा आएको बाढी, पहिरो र त्यसबाट सिर्जित विपद्का कारण रसुवा, नुवाकोट तथा धादिङलगायतका जिल्लाको शिक्षा क्षेत्रमा उल्लेखनीय प्रभाव परेको छ । प्रारम्भिक अद्यावधिक विवरणअनुसार ६३ वटा शैक्षिक संस्था प्रभावित हुँदा १४,५०० भन्दा बढी बालबालिकाको सिकाइमा प्रत्यक्ष वा अप्रत्यक्ष रूपमा अवरोध पुगेको छ । प्रभावित शैक्षिक संस्थामध्ये केही पूर्ण तथा आंशिक रूपमा क्षतिग्रस्त भएका छन् भने केही विद्यालयहरू विस्थापित तथा प्रभावित समुदायका लागि आश्रयस्थलका रूपमा प्रयोग भइरहेका छन् । यसका कारण विद्यालय सञ्चालन, नियमित पठनपाठन, विद्यार्थी तथा शिक्षकको सुरक्षा र बालबालिकाको मनोसामाजिक कल्याणमा गम्भीर असर परेको छ ।
बाढीबाट केही विद्यालयका भवन, कक्षाकोठा तथा अन्य शैक्षिक संरचनामा क्षति पुगेको छ भने केही विद्यालय भौतिक रूपमा सुरक्षित रहे पनि शिक्षक तथा विद्यार्थी सम्पर्कविहीन/हराइरहेको, विस्थापित भएको, विद्यालय आश्रयस्थलका रूपमा प्रयोग भएको वा आवतजावत तथा पहुँचमार्ग अवरुद्ध भएको कारण सिकाइ निरन्तरतामा समस्या उत्पन्न भएको छ । प्रारम्भिक तथ्याङ्‌कअनुसार शिक्षक, शिक्षा कर्मचारी तथा विद्यार्थीसमेत गरी मृतक तथा हराइरहेका व्यक्तिका उल्लेखनीय घटना अभिलेख भएका छन् । यस्ता घटनाहरूको प्रमाणीकरण तथा अद्यावधिक कार्य अझै जारी रहेको हुँदा शिक्षा प्रतिकार्य मानवीय सुरक्षा, बाल संरक्षण, खोज तथा पारिवारिक पुनर्मिलन तथा मनोसामाजिक सहयोगसँग समेत जोडिन आवश्यक छ ।
रसुवा जिल्लाका प्रभावित स्थानीय तहहरूले विद्यालय पुनःसञ्चालनको समयतालिका जारी गर्न थालेका छन् र केही विद्यालयहरू पुनःसञ्चालनको चरणमा प्रवेश गरेका छन् । तथापि, पूर्ण रूपमा क्षतिग्रस्त विद्यालय, आश्रयस्थलका रूपमा प्रयोग भइरहेका विद्यालय, पहुँच अवरुद्ध भएका क्षेत्र तथा विस्थापित बालबालिकाको हकमा नियमित विद्यालय सञ्चालन तत्काल सम्भव नहुन सक्छ । त्यसैले सुरक्षित वैकल्पिक सिकाइस्थल, अस्थायी वा वैकल्पिक सिकाइ व्यवस्था, विद्यार्थी तथा शिक्षकका लागि आवश्यक शैक्षिक सामग्री, सुरक्षित खानेपानी तथा सरसफाइ, मनोसामाजिक सहयोग, बाल संरक्षण तथा आवश्यक आवासीय व्यवस्थासहित चरणबद्ध प्रतिकार्य आवश्यक देखिन्छ ।
यस सन्दर्भमा रसुवा-भोटेकोशी बाढी तथा सम्बन्धित विपद्‌बाट प्रभावित शिक्षा क्षेत्रका लागि समेकित शिक्षा प्रतिकार्य योजना तयार गरिएको हो । यो योजना सरकारको नेतृत्व र स्थानीय तहको स्वामित्वमा रही शिक्षा क्लस्टर, विकास साझेदार, संयुक्त राष्ट्रसङ्‌घीय निकाय, गैरसरकारी संस्था, नागरिक समाज तथा अन्य सरोकारवालाहरूबिच स्रोत, क्षमता, प्राविधिक सहयोग र कार्यान्वयनलाई एकीकृत गर्न प्रयोग हुने मार्गदर्शक मुल दस्तावेजका रूपमा रहनेछ ।
यस योजनाको मूल उद्देश्य प्रभावित बालबालिकाको सिकाइ निरन्तरता सुनिश्चित गर्ने, सुरक्षित र समावेशी वातावरणमा विद्यालय पुनःसञ्चालन गर्ने तथा विपद्पछिको शिक्षा पुनर्बहालीलाई थप जोखिम न्यूनीकरण र उत्थानशीलतासँग जोड्ने हो ।
2. विपद् परिस्थितिको सङ्क्षिप्त पृष्ठभूमि
शिक्षा क्षेत्रमा परेको प्रभाव विद्यालय भवन तथा कक्षाकोठाको भौतिक क्षतिमा मात्र सीमित नभई विद्यार्थी तथा शिक्षकको मृत्यु, बेपत्ता तथा विस्थापन, विद्यालय बन्द वा आंशिक सञ्चालन, विद्यालयलाई अस्थायी आश्रयस्थलका रूपमा प्रयोग गर्नुपर्ने अवस्था, सडक तथा पहुँच अवरुद्ध हुनु, खानेपानी तथा सरसफाइ सेवा प्रभावित हुनु तथा पाठ्यपुस्तक, शिक्षण–सिकाइ सामग्री र फर्निचरको क्षतिसम्म फैलिएको छ । यसले विपद् प्रभावित बालबालिकाको सुरक्षित सिकाइको अधिकार, नियमित शिक्षामा पहुँच तथा सिकाइ निरन्तरतामा प्रत्यक्ष जोखिम सिर्जना गरेको छ ।
यस अवस्थालाई सम्बोधन गर्न शिक्षा क्षेत्रको तत्कालीन आवश्यकता, क्षतिको अवस्था, प्रभावित जनसङ्‌ख्या, उपलब्ध क्षमता तथा प्राथमिकताका आधारमा २०२६ सेप्टेम्बर ३ देखि ६ सम्म शिक्षा क्लस्टरको नेतृत्वमा द्रुत आवश्यकता मूल्याङ्कन (Rapid Needs Assessment) सञ्चालन गरिएको थियो । मूल्याङ्कन प्रक्रिया शिक्षा विभागका उपमहानिर्देशकको अध्यक्षतामा गठित केन्द्रिय समन्वय समितिको रणनीतिक निर्देशनमा सञ्चालन भएको थियो । उक्त मूल्याङ्‌कनका लागि शिक्षा क्लस्टरका सह–नेतृत्व निकायहरू युनिसेफ र सेभ द चिल्ड्रेनको सहभागितासहित शिक्षा विभागका निर्देशकको नेतृत्वमा सिभिल इन्जिनियर तथा शिक्षा अधिकृत सम्मिलित बहुविषयगत टोलीहरू तीनवटै जिल्लामा परिचालन गरिएको थियो ।
द्रुत आवश्यकता मूल्याङ्कनबाट प्राप्त प्रारम्भिक तथ्याङ्कले शिक्षा क्षेत्रमा भौतिक संरचना, सेवा सञ्चालन, मानव संसाधन, सिकाइ सामग्री, WASH, पहुँच तथा बाल संरक्षणका क्षेत्रमा बहुआयामिक आवश्यकता रहेको देखाएको छ । त्यसैले तत्कालीन राहत तथा पुनःस्थापनाका गतिविधिलाई अलग–अलग संस्थागत प्रयासका रूपमा नभई सरकारको नेतृत्वमा एकीकृत, समन्वित, प्रमाणमा आधारित र प्राथमिकतामुखी शिक्षा क्षेत्रीय प्रतिक्रियाका रूपमा अघि बढाउन आवश्यक छ ।
3. शिक्षा क्षेत्रमा विपद्को प्रारम्भिक प्रभाव
द्रुत आवश्यकता मूल्याङ्कन गरिएका ३४ वटा शैक्षिक संस्थामध्ये ३१ वटामा भौतिक क्षति भएको पाइएको छ । कुल ४५ वटा विद्यालय भवन र २६८ वटा कक्षाकोठा क्षतिग्रस्त भएका छन् । सार्वजनिक शैक्षिक पूर्वाधारमा भवन क्षतिको ७१ प्रतिशतभन्दा बढी र कक्षाकोठा क्षतिको ६२ प्रतिशतभन्दा बढी हिस्सा रहेको छ । जिल्लागत रूपमा नुवाकोट, विशेषगरी विदुर नगरपालिका, सबैभन्दा बढी भौतिक क्षति भएको क्षेत्रका रूपमा देखिएको छ ।
भौतिक क्षतिका कारण १९ विद्यालय पूर्ण रूपमा बन्द, ४ विद्यालय अस्थायी रूपमा बन्द अवस्थामा रहेका छन् भने ७ वटा मात्र सामान्य रूपमा सञ्चालनमा रहेका छन् । यसले प्रभावित बालबालिकाको नियमित सिकाइमा तत्काल र दीर्घकालीन अवरोध सिर्जना गरेको छ ।
त्यसैगरी, ८२ वटा शौचालय, ३५ वटा खानेपानी आपूर्ति प्रणाली तथा २० वटा प्राथमिक खानेपानी स्रोतमा क्षति पुगेको छ । सडक तथा पहुँच मार्ग अवरुद्ध हुँदा विद्यार्थी, शिक्षक तथा शिक्षा सेवा प्रदायकको सुरक्षित आवागमनमा थप चुनौती उत्पन्न भएको छ ।
द्रुत क्षति तथा आवश्यकता विश्लेषण’ प्रतिवेदन तयार पारिएको मितिसम्म प्राप्त प्रारम्भिक तथ्याङ्कअनुसार, विद्यार्थी सङ्ख्या ९,४३० र शिक्षक सङ्ख्या ५५९ रहेकोमा ५ जना विद्यार्थीको मृत्यु भएको, ५०० जना बालबालिका बेपत्ता/सम्पर्कविहीन रहेको तथा १,३७२ जना विद्यार्थी विस्थापित भएको पुष्टि/रिपोर्ट गरिएको छ। त्यसैगरी, शिक्षक तथा शिक्षा क्षेत्रमा कार्यरत जनशक्तिमध्ये २१६ जना प्रभावित भएको, २ जना शिक्षकको मृत्यु भएको तथा २४ जना शिक्षक बेपत्ता/सम्पर्कविहीन रहेको रिपोर्ट गरिएको छ। यसका अतिरिक्त, ३,२३२ पाठ्यपुस्तक, २,२२७ सेट शिक्षण–सिकाइ सामग्री, ४,५६१ डेस्क–बेञ्च, १९४ डेस्कटप कम्प्युटर तथा १४४ ल्यापटपमा क्षति वा अभाव देखिएको छ । 
(Note: ECDU र स्थानीय तहबाट प्राप्त अद्यावधिक जानकारी अनुसार यी तथ्याङ्कहरूमा भिन्नता हुन सक्छ)
4. शिक्षा क्षेत्रको प्रतिकार्य योजनाको आवश्यकता
बाढी तथा पहिरोबाट शिक्षा क्षेत्रमा परेको प्रभाव बहुआयामिक भएकाले केवल क्षतिग्रस्त विद्यालयको भौतिक पुनर्निर्माणबाट मात्र शिक्षा सेवा पुनःस्थापित गर्न सम्भव हुँदैन । प्रभावित बालबालिकालाई सुरक्षित रूपमा सिकाइमा फर्काउन तत्कालीन मानवीय प्रतिकार्य, मध्यमकालीन पुनर्बहाली तथा दीर्घकालीन सुरक्षित र उत्थानशील शिक्षा प्रणालीबिच स्पष्ट सम्बन्ध स्थापित गर्न आवश्यक छ । यस प्रतिकार्य योजना निम्न कारणले आवश्यक परेको हो:
1) सिकाइ निरन्तरता सुनिश्चित गर्न: विद्यालय बन्द, विस्थापन, पहुँच अवरोध तथा आश्रयस्थलका रूपमा विद्यालय प्रयोग भएका कारण प्रभावित बालबालिकाको सिकाइमा थप क्षति हुन नदिन वैकल्पिक तथा निरन्तर सिकाइ व्यवस्था गर्न  ।
2) सुरक्षित विद्यालय पुनःसञ्चालन गर्न: क्षतिग्रस्त वा जोखिमयुक्त विद्यालयमा बालबालिकालाई फर्काउनुअघि भवन, पहुँच, खानेपानी, सरसफाइ, स्वास्थ्य, संरक्षण तथा अन्य सुरक्षा पक्षको मूल्याङ्कन गरी सुरक्षित वातावरण सुनिश्चित गर्न  ।
3) पूर्ण तथा आंशिक क्षतिग्रस्त विद्यालयका लागि स्पष्ट कार्यदिशा तय गर्न: तत्काल मर्मत, वैकल्पिक सिकाइ स्थल, अस्थायी सिकाइ केन्द्र, स्थानान्तरण वा पुनर्निर्माणमध्ये उपयुक्त विकल्प पहिचान गरी प्राथमिकता निर्धारण गर्न  ।
4) विस्थापित तथा उच्च जोखिममा रहेका बालबालिकालाई लक्षित गर्न: विस्थापित, अभिभावकविहीन/अभिभावक सम्पर्कविहीन, हराइरहेका, अपाङ्गता भएका, विपन्न तथा अन्य जोखिममा रहेका बालबालिकाका लागि विशेष सहयोग र संरक्षण गर्न  ।
5) शिक्षक तथा शिक्षा क्षेत्रका जनशक्तिलाई सहयोग गर्न: प्रभावित वा विस्थापित शिक्षकको अवस्था सम्बोधन गर्दै शिक्षक सामग्री, मनोसामाजिक सहयोग, सुरक्षित आवतजावत तथा आवश्यक क्षमता विकास सुनिश्चित गर्न  ।
6) विद्यालयलाई आश्रयस्थलका रूपमा प्रयोग गर्दा हुने सिकाइ अवरोध घटाउन: सम्भव भएसम्म विद्यालय भवनलाई शीघ्र शैक्षिक प्रयोजनमा फर्काउन वैकल्पिक आश्रयस्थलको व्यवस्था र सम्बन्धित निकायबिच समन्वय गर्न  ।
7) स्रोत परिचालनमा एकरूपता ल्याउन: सरकार, विकास साझेदार, संयुक्त राष्ट्रसङ्‌घ, शिक्षा क्लस्टर, CSO/NGO तथा अन्य सहयोगी निकायहरूले एउटै प्राथमिकता, तथ्याङ्क र न्यूनतम प्रतिक्रिया प्याकेजका आधारमा स्रोत परिचालन गर्न  ।
8) दोहोरोपन तथा स्रोतको असमान वितरण रोक्न: विभिन्न साझेदारबाट सञ्चालन हुने कार्यक्रमहरूबिच भौगोलिक तथा विषयगत समन्वय गरी एउटै क्षेत्रमा अत्यधिक र अर्को क्षेत्रमा अपर्याप्त सहयोग हुने अवस्था रोक्न  ।
9) तथ्यमा आधारित निर्णय तथा अनुगमन गर्न: Rapid Assessment, स्थानीय तह तथा विद्यालयबाट प्राप्त तथ्याङ्कलाई नियमित रूपमा अद्यावधिक र प्रमाणीकरण गरी प्रतिक्रिया, स्रोत परिचालन तथा प्रगति अनुगमनमा प्रयोग गर्न  ।
10) पुनःनिर्माणलाई विपद् उत्थानशीलतासँग जोड्न: पुनःनिर्माण वा पुनःस्थापनाका क्रममा भविष्यका बाढी, पहिरो तथा अन्य जलवायुजन्य जोखिमलाई ध्यानमा राखी सुरक्षित, समावेशी र उत्थानशील शिक्षा पूर्वाधार तथा प्रणाली विकास गर्न  ।
5. प्रतिकार्य योजनाको उद्देश्य
यस प्रतिकार्य योजनाको समग्र उद्देश्य रसुवा-भोटेकोशी बाढी तथा सम्बन्धित विपद्‌बाट प्रभावित बालबालिका, शिक्षक र शैक्षिक संस्थाहरूलाई समयमै, समन्वित, सुरक्षित, समावेशी र आवश्यकतामा आधारित सहयोग उपलब्ध गराई सिकाइ निरन्तरता कायम गर्नु तथा सुरक्षित वातावरणमा शिक्षा सेवा पुनःसञ्चालन र पुनर्बहाली सुनिश्चित गर्नु हो । यसको अलवा यस प्रतिकार्य योजनाका अन्य उद्देश्यहरू देहाय बमोजिम छन् ।
1) सुरक्षित, समावेशी तथा गुणस्तरीय सिकाइको निरन्तरता सुनिश्चित गर्नुका साथै प्रभावित बालबालिकालाई आवश्यक शैक्षिक सामग्री, पाठ्यपुस्तक, विद्यार्थी किट, शिक्षक सामग्री तथा अन्य आधारभूत सिकाइ स्रोत उपलब्ध गराउनु,
2) क्षतिग्रस्त विद्यालयहरूको अवस्था मूल्याङ्कन गरी सुरक्षित पुनःसञ्चालन, वैकल्पिक सिकाइ स्थल तथा अस्थायी व्यवस्थाको प्रबन्ध गर्नुका साथै मर्मत तथा पुनर्निर्माणका लागि प्राथमिकता र कार्यदिशा निर्धारण गर्नु,
3) विस्थापित, बेपत्ता/सम्पर्कविहीन, अभिभावकविहीन तथा अन्य उच्च जोखिममा रहेका बालबालिकाका लागि बाल संरक्षण, खोज तथा पारिवारिक पुनर्मिलन, मनोसामाजिक सहयोग तथा लक्षित शैक्षिक सहायता सुनिश्चित गर्नु,
4) विद्यालय पुनःसञ्चालनका लागि सुरक्षित खानेपानी, सरसफाइ तथा स्वच्छता, स्वास्थ्य, पहुँच र बालमैत्री वातावरण सुनिश्चित गर्दै विद्यालयलाई आश्रयस्थलका रूपमा प्रयोग गर्दा उत्पन्न हुने सिकाइ अवरोध न्यूनीकरण गर्नु,
5) संघीय, प्रदेश तथा स्थानीय सरकार, शिक्षा क्लस्टर, विकास साझेदार, संयुक्त राष्ट्रसङ्घीय निकाय, CSO/NGO तथा अन्य सरोकारवालाबीच स्पष्ट भूमिका, समन्वय र जवाफदेहिता कायम गर्दै उपलब्ध स्रोत तथा प्राविधिक क्षमताको एकीकृत र पूरक परिचालन सुनिश्चित गर्नु,
6) Rapid Assessment तथा उपलब्ध तथ्याङ्कका आधारमा प्राथमिकता निर्धारण, स्रोत परिचालन, कार्यान्वयन र अनुगमनका लागि प्रमाणमा आधारित साझा प्रणाली विकास गर्दै तत्कालीन प्रतिक्रिया, प्रारम्भिक पुनर्बहाली र दीर्घकालीन पुनर्निर्माणबीच सम्बन्ध स्थापित गरी विपद् तथा जलवायुजन्य जोखिमप्रति सुरक्षित र उत्थानशील शिक्षा प्रणाली निर्माण गर्नु ।
6. मार्गदर्शक सिद्धान्तः यस प्रतिकार्य योजनाको कार्यान्वयन निम्न आधारमा गरिनेछः
1) बालबालिका केन्द्रित: प्रत्येक प्रतिक्रिया तथा स्रोत परिचालनको केन्द्रमा बालबालिकाको सुरक्षा, अधिकार, संरक्षण र सिकाइलाई राखिनेछ ।
2) सुरक्षा र ‘Do No Harm’: कुनै पनि प्रतिक्रिया गतिविधिले बालबालिका, शिक्षक वा समुदायलाई थप जोखिममा नपार्ने सुनिश्चित गरिनेछ ।
3) सरकारको नेतृत्व र स्थानीय स्वामित्व: सङ्घीय, प्रदेश तथा स्थानीय सरकारको नेतृत्व र समन्वयमा शिक्षा प्रतिक्रिया सञ्चालन गरिनेछ ।
4) समन्वित तथा साझेदारीमा आधारित प्रतिक्रिया: सरकार, शिक्षा क्लस्टर, संयुक्त राष्ट्रसङ्घ, विकास साझेदार, CSO/NGO तथा अन्य सरोकारवालाबीच स्रोत र विशेषज्ञताको समन्वय गरिनेछ ।
5) आवश्यकतामा आधारित र तथ्यमा आधारित स्रोत परिचालन: उपलब्ध Rapid Assessment तथा नियमित रूपमा प्रमाणीकरण गरिएको तथ्याङ्कका आधारमा प्राथमिकता निर्धारण गरिनेछ ।
6) समावेशिता र समानता: बालिका, अपाङ्गता भएका बालबालिका, विपन्न तथा अन्य जोखिममा रहेका समूहलाई विशेष ध्यान दिइनेछ ।
7) Build Back Better: पुनर्बहाली तथा पुनर्निर्माणलाई भविष्यका जोखिम न्यूनीकरण, जलवायु अनुकूलन तथा शिक्षा प्रणालीको उत्थानशीलतासँग जोडिनेछ ।
8) पारदर्शिता र जवाफदेहिता: स्रोत परिचालन, कार्यान्वयन, उपलब्धि तथा बाँकी आवश्यकताबारे नियमित रूपमा साझा र अद्यावधिक सूचना प्रवाह गरिनेछ ।
7. क्षतिको जिल्लागत विश्लेषण र प्रतिकार्य
७.१	नुवाकोट जिल्लाका बाढी प्रभावित शिक्षा क्षेत्रको तत्कालीन प्रारम्भिक Rapid Assessment का आधारमा
भोटेकोशीमा आएको आकस्मिक बाढीका कारण नुवाकोट जिल्लाका विभिन्न विद्यालय तथा शैक्षिक संस्थाहरूमा भवन, कक्षाकोठा, शौचालय, खानेपानी, घेराबार, पहुँच मार्ग तथा अन्य शैक्षिक पूर्वाधारमा गम्भीर क्षति पुगेको छ । केही विद्यालय पूर्ण रूपमा क्षतिग्रस्त भएका कारण तत्काल स्थानान्तरण आवश्यक देखिएको छ भने केही विद्यालय मर्मत, सरसफाइ तथा संरचनागत सुधारपछि पुनः सञ्चालन गर्न सकिने अवस्थामा छन् । 
प्रारम्भिक मूल्याङ्कनमा करिब ३,००८ विद्यार्थी र १७७ शिक्षक/कर्मचारी प्रभावित, २२७ विद्यार्थी तथा ११ शिक्षक/कर्मचारी बेपत्ता र ५ विद्यार्थी तथा १ शिक्षक/कर्मचारीको मृत्यु भएको विवरण प्राप्त भएको छ । यद्यपि यी तथ्याङ्कहरू सम्बन्धित विद्यालय तथा आधिकारिक अभिलेखबाट पुनः प्रमाणीकरण गर्नुपर्नेछ । 
त्यसैगरी नुवाकोटमा स्थापना गरिएका २२ वटा Holding Shelter मध्ये १३ वटा विद्यालयमा सञ्चालन गरिएको हुँदा विद्यालयको आफ्नै सिकाइ गतिविधि सञ्चालनमा थप अवरोध सिर्जना भएको छ । 
७.१.१	तत्काल आवश्यकता तथा प्रतिकार्य Matrix
	क्र.सं.
	प्रमुख आवश्यकता
	प्रारम्भिक प्रमाण/अवस्था
	तत्काल आवश्यक प्रतिकार्य
	प्राथमिकता
	जिम्मेवार/समन्वय

	१
	सिकाइ निरन्तरता
	सबै विद्यालय बन्द भएको र केही विद्यालय पूर्ण क्षतिग्रस्त
	वैकल्पिक सिकाइ केन्द्र/अस्थायी कक्षा सञ्चालन, Learning Materials वितरण
	अत्यन्त उच्च
	EDCU, स्थानीय तह, Education Cluster, Partners

	२
	विद्यालय स्थानान्तरण
	त्रिभुवन त्रिशूली मा.वि., त्रिशूली Community Boarding, उत्तरगया Boarding, रामचन्द्र आ.वि., Post Bahadur Bogati प्राविधिक विद्यालय लगायतमा स्थानान्तरण आवश्यक
	सुरक्षित वैकल्पिक स्थल पहिचान, Temporary Learning Space/Alternative Learning Site स्थापना
	अत्यन्त उच्च
	स्थानीय तह, EDCU, Education Cluster

	३
	पूर्ण क्षतिग्रस्त भवन
	६३ भवन/संरचनामा क्षति; २९४ कोठा पूर्ण क्षति
	सुरक्षित क्षेत्र निर्धारण, Debris management र पुनर्निर्माण/अस्थायी संरचना योजना
	उच्च
	शिक्षा विभाग, स्थानीय तह, Infrastructure partners

	४
	कक्षाकोठा अभाव
	२८९ कक्षाकोठा प्रभावित/क्षतिग्रस्त विवरण
	अस्थायी कक्षाकोठा, उपलब्ध सार्वजनिक भवन/विद्यालयमा Double Shift
	अत्यन्त उच्च
	स्थानीय तह/Cluster Partners

	५
	WASH
	धेरै विद्यालयमा खानेपानी तथा शौचालय क्षतिग्रस्त
	Drinking water, temporary toilets, handwashing station, cleaning/disinfection
	अत्यन्त उच्च
	WASH Cluster + Education Cluster

	६
	Holding Shelter का कारण विद्यालय बन्द
	२२ Holding Shelter मध्ये १३ विद्यालयमा
	विस्थापितलाई वैकल्पिक shelter मा स्थानान्तरण गरी विद्यालय खाली गर्ने; नभए वैकल्पिक सिकाइ स्थल
	अत्यन्त उच्च
	जिल्ला प्रशासन, स्थानीय तह, Education Cluster

	७
	मनोसामाजिक सहयोग
	विद्यार्थी, शिक्षक/कर्मचारी तथा परिवारमा मृत्यु/बेपत्ता अवस्था
	PSS, Psychological First Aid, referral mechanism
	उच्च
	Education/Protection Cluster, स्थानीय तह

	८
	बेपत्ता विद्यार्थी/शिक्षक
	२२७ विद्यार्थी र ११ शिक्षक/कर्मचारीको प्रारम्भिक विवरण
	परिवार/विद्यालयसँग verification, protection referral र नियमित tracking
	अत्यन्त उच्च
	EDCU, स्थानीय तह, 

	९
	शैक्षिक सामग्री
	विद्यालय तथा सामग्री बाढीबाट क्षतिग्रस्त
	विद्यार्थी kit, शिक्षक सामग्री, stationery, TLM तथा recreation materials
	उच्च
	Education Cluster Partners

	१०
	पहुँच अवरुद्ध
	पुल/सडक बग्दा धेरै विद्यालयसँग सम्पर्क अवरुद्ध
	वैकल्पिक logistics/transport, remote coordination तथा last-mile delivery
	अत्यन्त उच्च
	स्थानीय तह, Cluster Partners

	११
	नदी कटान/भौतिक जोखिम
	Pimaltaar, Ranbhumeshwari र Post Bahadur Bogati उच्च जोखिममा
	Structural safety assessment, retaining wall, relocation जहाँ आवश्यक
	उच्च
	शिक्षा विभाग/स्थानीय तह/Engineering consultation

	१२
	तथ्याङ्क व्यवस्थापन
	IEMIS अभिलेख/म्यानुअल कागजात नष्ट वा अपूर्ण
	KOBO verification, IEMIS update, school-level database reconstruction
	उच्च
	EDCU/IMO/Education Cluster

	१३
	विद्यालय पुनः सञ्चालन
	विद्यालयहरू बन्द
	Safety inspection → cleaning → WASH → minor repair → reopening protocol
	अत्यन्त उच्च
	EDCU, स्थानीय तह, School Management

	१४
	समन्वय
	जिल्ला शिक्षा क्लस्टर सक्रिय गरिएको
	नियमित cluster meeting, 5W/response tracking र gap analysis
	उच्च
	EDCU + Education Cluster


विद्यालयगत मूल्याङ्कनले ६३ भवन, ४२९ कुल कोठा तथा २९४ कक्षाकोठा पूर्ण क्षतिसहित ठूलो भौतिक क्षति देखाएको छ; प्रारम्भिक कुल अनुमानित क्षति रु. ३२५.५० करोड रहेको छ । यो प्रारम्भिक तथ्याङ्क भएकाले विस्तृत प्राविधिक मूल्याङ्कनबाट प्रमाणीकरण आवश्यक छ । 
७.१.२	विद्यालयगत अवस्था र आवश्यकता 
	क्र. स.
	संस्था
	प्रमुख अवस्था
	तत्काल आवश्यकता

	१
	त्रिभुवन त्रिशुली माध्यमिक विद्यालय
	१३ भवन पूर्ण क्षति, ९२ कक्षाकोठा पूर्ण क्षति, Lab, Library तथा भान्सा क्षति, शौचालय तथा खानेपानी पूर्ण क्षति, सडक सम्पर्क विच्छेद, विद्यालय स्थानान्तरण आवश्यक, प्रारम्भिक अनुमानित क्षति: रु. १५० करोड
	सुरक्षित वैकल्पिक स्थल पहिचान → अस्थायी सिकाइ केन्द्र → विद्यार्थी/शिक्षकको सूची प्रमाणीकरण → Learning Materials support → WASH support  → PSS support, Student KIT Support → दीर्घकालीन पुनर्स्थापना योजना

	२
	त्रिशुली Community Boarding School
	५ भवन, २५ कक्षाकोठा पूर्ण क्षति
	Alternative Learning Site

	३
	उत्तरगया Boarding School
	७ भवन, ३२ कक्षाकोठा पूर्ण क्षति
	Relocation + Temporary Learning

	४
	रामचन्द्र आ.वि.
	२२ कक्षाकोठा पूर्ण क्षति
	Alternative Learning Site

	५
	गणेशमान सिंह स्मृति आ.वि.
	७ कक्षाकोठा पूर्ण क्षति, नदी किनार
	सुरक्षित स्थानमा स्थानान्तरण

	६
	पोष्टबहादुर बोगटी बहुप्राविधिक विद्यालय
	४० कक्षाकोठा नदी कटानको उच्च जोखिममा
	तत्काल स्थानान्तरण/सुरक्षित site

	७
	त्रिभुवन त्रिशूली बहुमुखी क्याम्पस
	भवन तथा कक्षाकोठा पूर्ण क्षति
	Temporary/Alternative facility

	८
	विस्तारित शिक्षा तालिम केन्द्र 
	भवन/तालिम हल पूर्ण क्षति
	वैकल्पिक कार्यालय/तालिम स्थल


७.२	धादिङ जिल्लामा बाढी प्रभावित शिक्षा क्षेत्रको तत्कालीन प्रारम्भिक Rapid Assessment का आधारमा
भोटेकोशी बाढीबाट धादिङ जिल्लाका विभिन्न स्थानीय तहअन्तर्गतका विद्यालय तथा सामुदायिक अध्ययन केन्द्रमा भौतिक संरचना, खानेपानी, शौचालय, शैक्षिक सामग्री, खेलकुद सामग्री, विद्यालय जाने बाटो तथा अन्य आधारभूत सेवामा क्षति पुगेको छ । कतिपय विद्यालय तत्काल मर्मत गरी सञ्चालन गर्न सकिने अवस्थामा भए पनि केही विद्यालयमा विद्यालयकै स्थानमा पुनः सञ्चालन गर्न सम्भव नदेखिएकोले वैकल्पिक सिकाइ स्थल तथा Temporary Learning Centre (TLC) को आवश्यकता देखिएको छ । 
Rapid Need Assessment Team ले शिक्षा विकास तथा समन्वय इकाइ, जिल्ला विपद् व्यवस्थापन समिति, स्थानीय तहका शिक्षा शाखा, स्थानीय जनप्रतिनिधि तथा प्रभावित विद्यालयसँग समन्वय गरी स्थलगत विवरण संकलन गरेको छ । Rapid Assessment सम्पन्न गरी विवरणसमेत डिजिटल प्रणालीमा Entry गरिसकिएको प्रतिवेदनमा उल्लेख छ । 
७.२.१	तत्काल आवश्यकता तथा प्रतिकार्य Matrix
	क्र.सं.
	प्रमुख आवश्यकता
	प्रारम्भिक प्रमाण/अवस्था
	तत्काल आवश्यक प्रतिकार्य
	प्राथमिकता
	जिम्मेवार/समन्वय

	१
	सिकाइ निरन्तरता 
	केही विद्यालयमा Debris रहेका र त्यस्तो Debris को सफाइपश्चात सिकाइलाई निरन्तरता दिनुपर्ने 
	Learning Continuity का लागि पूर्वतयारीका कार्य सञ्चालन
	उच्च
	EDCU, स्थानीय तह, Education Cluster, Partners

	२
	TLC स्थापना
	अम्लेश्वर गुरुकुलविद्यालयको भवन नै पूर्ण रूपमा बाढीले पुरिएको र बुद्धिविकास आधारभूत विद्यालयको भवनसमेत क्षति भएको
	सुरक्षित वैकल्पिक स्थान पहिचान गरी TLC स्थापना र सञ्चालन
	उच्च
	EDCU, स्थानीय तह, Education Cluster, Partners

	३
	शैक्षिक सामग्री
	विद्यार्थीका झोला, पाठ्यपुस्तकमा समेत क्षति पुगेको 
	विद्यार्थीका झोला, पाठ्यपुस्तक र स्टेशनरी, Student Kits/Textbooks/Stationery उपलब्ध गराउने
	उच्च
	EDCU, स्थानीय तह, Education Cluster, Partners

	४
	पहुँच
	विद्यालयसम्मको पहुँचमार्ग अवरुद्ध रहेको
	अन्य क्षेत्रसँगको सहकार्य र समन्वयमा पहुँच स्थापना गर्ने
	उच्च
	EDCU, स्थानीय तह, Education Cluster, अन्य क्लस्टर र Partners

	५
	मनोसामाजिक सहयोग
	विद्यार्थी, शिक्षक/कर्मचारी तथा परिवारमा मृत्यु/बेपत्ता अवस्था
	PSS, Psychological First Aid, referral mechanism
	उच्च
	Education/Protection Cluster, स्थानीय तह


७.२.२	विद्यालयगत अवस्था र आवश्यकता
	क्र.सं.
	शैक्षिक संस्था
	पहिचान भएको आवश्यकता/समस्या
	तत्काल आवश्यक प्रतिकार्य
	प्राथमिकता

	१
	वागेश्वरी मा.वि.
	पहिलो तलामा बाढी; Lab, ECD, शैक्षिक/खेलकुद सामग्री पूर्ण क्षति; खानेपानी/शौचालय हिलोले पुरिएको; बाटो अवरुद्ध
	विद्यालय सरसफाइ/Disinfection, WASH पुनःस्थापना, विद्यार्थी kit, पाठ्यपुस्तक/स्टेशनरी, फर्निचर तथा कक्षाकोठा मर्मत
	अत्यन्त उच्च

	२
	अम्लेश्वर गुरुकुल विद्यालय
	भवन पूर्ण रूपमा बाढीले पुरिएको; सामग्री पूर्ण क्षति; सोही स्थानमा पुनः सञ्चालन सम्भव छैन
	सुरक्षित वैकल्पिक स्थान, TLC, विद्यार्थी kit, पाठ्यपुस्तक/स्टेशनरी
	अत्यन्त उच्च

	३
	Success Academy
	परिसर, चमेनागृह र शौचालय प्रभावित; ७ बालबालिकाका अभिभावक Missing; नुवाकोटबाट आउने विद्यार्थीमा पहुँच समस्या
	PSS, Missing अभिभावक भएका बालबालिकाको protection/support, सुरक्षित आवास/पढाइ, वैकल्पिक यातायात/learning arrangement
	उच्च

	४
	बुद्धिविकास आ.वि.
	भवन आधा भत्किएको/चर्किएको; विद्यालयमै पुनः सञ्चालन सम्भव छैन; सामग्री पूर्ण क्षति
	तत्काल सुरक्षित स्थान निर्धारण, TLC स्थापना, Student Kits, PSS
	अत्यन्त उच्च

	५
	धुस्सा सामुदायिक अध्ययन केन्द्र
	भवनभित्र बाढी; सामग्री पूर्ण क्षति; जोखिमयुक्त स्थानमा भएकाले त्यहीँ सञ्चालन सम्भव छैन
	वैकल्पिक स्थानमा स्थानान्तरण, आवश्यक learning materials
	उच्च

	६
	चन्द्रोदय मा.वि.
	खानेपानीको Lift बगेको; विद्यालय सञ्चालनमा आइसकेको
	वैकल्पिक खानेपानी, PSS तथा नियमित safety monitoring
	उच्च

	७
	जलेश्वरी मा.वि.
	खानेपानी प्रणाली पूर्ण क्षति; विद्यालय जाने बाटो भत्किएको; साना बालबालिका विद्यालय आउन नसकेको
	बाटो तत्काल सुधार, वैकल्पिक खानेपानी, सुरक्षित access, PSS
	अत्यन्त उच्च

	८
	शङ्खादेवी मा.वि.
	खानेपानी प्रणाली क्षति; नदी छेउको बाटो/Compound Wall जोखिममा; ३ झोलुङ्गे पुल बगेका कारण गोरखाबाट विद्यार्थी आउन कठिन
	वैकल्पिक खानेपानी, सुरक्षित आवास/boarding व्यवस्था, सुरक्षित access तथा PSS
	अत्यन्त उच्च

	९
	भद्रकाली गुरुकुल
	Boring/Lift बगेको; मैदान/बाटो क्षति; १ शिक्षकको घर बस्न अयोग्य
	वैकल्पिक खानेपानी, प्रभावित शिक्षकका लागि अस्थायी आवास सहयोग, PSS
	उच्च


७.३	रसुवा जिल्लामा भोटेकोशी बाढी प्रभावित शिक्षा क्षेत्रको तत्कालीन प्रारम्भिक Rapid Assessment का आधारमा
२०८३ साल भदौ १० गते रसुवा जिल्लाको रसुवागढी क्षेत्रबाट सुरु भएको लेदो सहितको विनाशकारी बाढी तथा पहिरोले जिल्लाका विभिन्न क्षेत्रमा मानवीय तथा भौतिक क्षति पुर्‍याएको छ । बाढीबाट गोसाइँकुण्ड, उत्तरगया, कालिका र आमाछोदिङमो गाउँपालिकाका विभिन्न विद्यालय तथा विद्यालय उमेरका बालबालिकाहरू प्रत्यक्ष प्रभावित भएका छन् । प्रतिवेदनअनुसार केही विद्यालय पूर्ण रूपमा नष्ट भएका छन् भने केही विद्यालयहरू हाल राहत/होल्डिङ सेन्टरका रूपमा प्रयोग भइरहेका छन् । 
बाढीका कारण विद्यार्थी तथा शिक्षक/कर्मचारीहरू सम्पर्कविहीन भएका, विद्यार्थीहरू विस्थापित भएका, अभिभावक गुमाएका बालबालिकाको संख्या उल्लेखनीय रहेको तथा विद्यालय सञ्चालनका लागि सडक तथा अन्य पहुँचमा समेत गम्भीर अवरोध आएको छ । प्रतिवेदनमा २८५ विद्यार्थी हराइरहेको, ४० विद्यार्थीले दुवै अभिभावक गुमाएको र सयौँ विद्यार्थी विस्थापित भएको उल्लेख छ । 
यस परिस्थितिमा शिक्षा क्षेत्रको प्राथमिक उद्देश्य “विद्यालय भवन पुनर्निर्माणभन्दा पहिले बालबालिकालाई सुरक्षित स्थानमा एकीकृत गरी तत्काल सिकाइ निरन्तरता, संरक्षण र मनोसामाजिक सहयोग सुनिश्चित गर्नु” हुनुपर्छ । प्रतिवेदनले पनि यही दृष्टिकोणलाई मुख्य निष्कर्षका रूपमा अघि सारेको छ । प्रतिवेदनले पाठ्यपुस्तक, शैक्षिक सामग्री, ECD Kit र मनोसामाजिक परामर्शलाई तत्काल प्राथमिकतामा राख्न स्पष्ट सिफारिस गरेको छ । 
७.३.१	पहिचान भएका प्रमुख आवश्यकता तथा प्रस्तावित प्रतिक्रिया
	क्र.सं.
	प्रमुख आवश्यकता
	प्रारम्भिक प्रमाण/अवस्था
	तत्काल आवश्यक प्रतिकार्य
	प्राथमिकता
	जिम्मेवार/समन्वय

	१
	सिकाइ निरन्तरता
	धेरै विद्यालय पूर्ण रूपमा क्षतिग्रस्त तथा केही विद्यालय राहत/होल्डिङ सेन्टरका रूपमा प्रयोगमा
	सुरक्षित वैकल्पिक विद्यालय, TLC वा सम्भव भएसम्म स्थायी विद्यालयमा विद्यार्थी स्थानान्तरण गरी कक्षा सञ्चालन
	अत्यन्त उच्च
	शिक्षा विभाग, EDCU, स्थानीय तह, शिक्षा क्लस्टर

	२
	छात्रावास/आवास
	टिमुरे, स्याफ्रुवेसी तथा बेत्रावती क्षेत्रका विद्यार्थी विस्थापित; केही विद्यार्थी घर/परिवारको अवस्थाका कारण विद्यालय पुग्न नसक्ने
	सुरक्षित विद्यालयमा छात्रावास सञ्चालन; उपलब्ध सरकारी/निजी भवनको उपयोग
	अत्यन्त उच्च
	स्थानीय तह, EDCU, शिक्षा क्लस्टर/साझेदार

	३
	विद्यार्थी सम्पर्क/खोजी
	२८५ विद्यार्थी सम्पर्कविहीन/हराइरहेको विवरण; केही विद्यालयमा स्थानीय तथ्याङ्क अझै अपूर्ण
	विद्यार्थी Tracking/Tracing, परिवारसँग पुनःसम्पर्क र अद्यावधिक विद्यार्थी सूची
	अत्यन्त उच्च
	स्थानीय तह, EDCU, विद्यालय, Protection actors

	४
	अभिभावकविहीन बालबालिका
	४० विद्यार्थीले दुवै अभिभावक गुमाएको विवरण; संख्या बढ्न सक्ने
	तत्काल पहिचान, सुरक्षित आवास, शिक्षा र बाल संरक्षण referral
	अत्यन्त उच्च
	स्थानीय तह, बाल संरक्षण संयन्त्र, विद्यालय

	५
	शैक्षिक सामग्री
	बाढीका कारण पाठ्यपुस्तक तथा अन्य शैक्षिक सामग्री नष्ट/बगेका
	Student Learning Kits, पाठ्यपुस्तक, कापी–कलम, झोला आदि वितरण
	उच्च
	शिक्षा क्लस्टर, साझेदार

	६
	ECD सामग्री
	प्रभावित विद्यार्थीका प्रारम्भिक बालविकास सामग्री नष्ट
	ECD kits तथा सुरक्षित खेल/सिकाइ सामग्री उपलब्ध गराउने
	उच्च
	स्थानीय तह, शिक्षा क्लस्टर

	७
	मनोसामाजिक सहयोग
	विद्यार्थी, शिक्षक तथा परिवारमा गम्भीर मानसिक/भावनात्मक प्रभाव
	PSS/psychosocial first aid, counselling तथा referral
	अत्यन्त उच्च
	स्थानीय तह, स्वास्थ्य/Protection, शिक्षा साझेदार

	८
	होल्डिङ सेन्टर
	कम्तीमा ६ विद्यालय/शैक्षिक संरचना होल्डिङ सेन्टरका रूपमा प्रयोग भएको; यसले सिकाइ अवरुद्ध गरेको
	राहत केन्द्र विद्यालयबाट अन्यत्र स्थानान्तरण गरी विद्यालयलाई पुनःशैक्षिक प्रयोजनमा ल्याउने
	अत्यन्त उच्च
	CDO/DDMC, स्थानीय तह, EDCU

	९
	खानेपानी तथा WASH
	केही विद्यालयमा पानीको स्रोत/पाइप/लिफ्ट प्रभावित
	अस्थायी खानेपानी, शौचालय तथा hygiene सुविधा
	उच्च
	WASH Cluster, स्थानीय तह, शिक्षा क्लस्टर

	१०
	विद्यालय पहुँच
	सडक/पुल क्षतिका कारण विद्यार्थी विद्यालय पुग्न नसक्ने
	सुरक्षित पहुँच मार्ग, अस्थायी पुल तथा वैकल्पिक यातायात व्यवस्था
	उच्च
	स्थानीय तह, सम्बन्धित निकाय

	११
	शिक्षक व्यवस्थापन
	केही शिक्षक/प्रधानाध्यापक सम्पर्कविहीन/हराइरहेका
	शिक्षकको अवस्था यकिन, वैकल्पिक शिक्षक/प्रशासनिक व्यवस्था
	उच्च
	स्थानीय तह, EDCU

	१२
	विद्यालय पुनःस्थापना
	कम्तीमा चार विद्यालय पूर्ण रूपमा नष्ट भएको विवरण
	तत्काल वैकल्पिक स्थानमा सञ्चालन; मध्यकालीन पुनर्स्थापना योजना
	उच्च
	शिक्षा विभाग, स्थानीय तह

	१३
	विस्थापित विद्यार्थी
	रसुवा बाहिर काठमाडौं/नुवाकोट लगायतका स्थानमा समेत बालबालिका रहेको
	Host school mapping, enrolment/temporary integration र attendance tracking
	उच्च
	स्थानीय तह, शिक्षा क्लस्टर

	१४
	सूचना व्यवस्थापन
	विस्थापित/सम्पर्कविहीन विद्यार्थीको विवरण परिवर्तनशील
	दैनिक/साप्ताहिक 4W तथा विद्यार्थी tracking अद्यावधिक
	उच्च
	Education Cluster IMO/EDCU

	१५
	Cash/Grant सहायता
	पूर्ण क्षतिग्रस्त विद्यालय तथा अभिभावकविहीन बालबालिकालाई तत्काल सहयोग आवश्यक
	आवश्यकताको आधारमा Cash/Grant वा targeted assistance को सम्भाव्यता अध्ययन
	मध्यम–उच्च
	सरकार/Cluster partners


७.३.२	विद्यालयगत अवस्था र आवश्यकता
	क्र.सं.
	शैक्षिक संस्था
	पहिचान भएको आवश्यकता/समस्या
	तत्काल आवश्यक प्रतिकार्य
	प्राथमिकता

	१
	नेपाल राष्ट्रिय आधारभूत विद्यालय, टिमुरे 

	३५ विद्यार्थी जना रहेको, २५ जना विद्यार्थी सम्पर्कविहीन, १० जना विस्थापित रहेको तथा ११ शिक्षक/कर्मचारीमध्ये ६ जना सम्पर्कविहीन रहेको, विद्यालय पूर्ण रूपमा नष्ट भएको र मुख्य सडकसँगको पहुँचसमेत विच्छेद भएको 
	TLC निर्माण गर्ने स्थान नभएकाले सुरक्षित छात्रावाससहितको विद्यालयमा विद्यार्थी स्थानान्तरण गर्ने तत्काल वैकल्पिक सिकाइ/Host School व्यवस्था, विद्यार्थी खोज तथा परिवारसँग सम्पर्क, Protection referral, Student Kit/TLM, सुरक्षित पहुँच तथा आवश्यक आवासीय व्यवस्था।
	त्यसैले यहाँ TLC निर्माण भन्दा सुरक्षित छात्रावाससहितको विद्यालयमा विद्यार्थी स्थानान्तरण बढी उपयुक्त तत्कालीन विकल्प देखिन्छ

	२
	मालिका देवी आधारभूत विद्यालय, पहिरेवेशी 
उत्तरगया गाउँपालिका

	१८ विद्यार्थी प्रभावित/विस्थापित; विद्यालय पूर्ण बन्द; भवन पूर्ण रूपमा क्षतिग्रस्त र १ भवन collapse भएको विवरण।
	Host School/अस्थायी आवासमा विद्यार्थीको सिकाइ निरन्तरता, Student Kit/TLM, PSS/Protection follow-up, debris clearance, technical safety assessment र पुनःस्थापना/स्थानान्तरण सम्भाव्यता अध्ययन।
	

	३
	चिप्लेटी आधारभूत विद्यालय, सल्लेटार, उत्तरगया गाउँपालिका 

	७ विद्यार्थी प्रभावित, ६ विस्थापित; विद्यालय पूर्ण बन्द, पहुँच पूर्ण अवरुद्ध; १ भवन पूर्ण क्षतिग्रस्त।
	तत्काल Host School/Alternative Learning व्यवस्था, विद्यार्थी खोज तथा protection referral, Student Kit/TLM, सुरक्षित पहुँच/लजिस्टिक्स, debris clearance तथा technical assessment गरी पुनःस्थापना/स्थानान्तरण 
	

	४. Modern Trinity English School, बेत्रावती 

	५
	नीलकण्ठ माध्यमिक विद्यालय, उत्तरगया गाउँपालिका
	२०० विद्यार्थी प्रभावित; विद्यार्थी खोज/सम्पर्क तथा संरक्षणसम्बन्धी गम्भीर आवश्यकता। विद्यालय हाल सञ्चालनमा रहे पनि प्रभावित विद्यार्थी तथा शिक्षकलाई नियमित follow-up आवश्यक।
	प्रभावित तथा सम्पर्कविहीन विद्यार्थीको verification/tracking, Protection referral, Student Kit/TLM वितरण, PSS तथा नियमित attendance monitoring।
	प्रतिवेदनले करिब ४५० विद्यार्थीका लागि सामग्री आवश्यक हुन सक्ने, तर तत्काल करिब ३०० विद्यार्थीको व्यवस्थापनका लागि तयारी गर्नुपर्ने देखाएको छ । साथै ६५ ECD बालबालिकाका लागि २ सेट ECD Kit र शिक्षकका लागि Teacher Kit आवश्यक देखाइएको छ । 

	६
	कोमिन श्यामेवाङफेल माध्यमिक विद्यालय, गोसाइँकुण्ड गाउँपालिका
	१२६ विद्यार्थी प्रभावित; विद्यालय अस्थायी रूपमा बन्द र पहुँच पूर्ण अवरुद्ध; ५ विद्यार्थी सम्पर्कविहीन तथा १ शिक्षक missing भएको विवरण।
	सुरक्षित पहुँच पुनःस्थापना, विद्यार्थी/शिक्षक tracking, Protection referral, Student Kit/TLM, WASH, PSS तथा सुरक्षित पुनःसञ्चालन।
	प्रतिवेदनले कोमिन श्यामेवाङफेल मा.वि. तथा नवविजयी महेन्द्र मा.वि. जस्ता सुरक्षित संरचना तथा छात्रावास भएका विद्यालयमा प्रभावित बालबालिकालाई स्थानान्तरण गर्न सकिने देखाएको छ । 

	७
	शिवालय आधारभूत विद्यालय, उत्तरगया गाउँपालिका
	४६ विद्यार्थी प्रभावित; विद्यालय पूर्ण बन्द, १० कक्षा क्षतिग्रस्त; पहुँच आंशिक अवरुद्ध। भवन क्षति नभएको विवरण भए पनि सञ्चालनमा अवरोध छ।
	सुरक्षित पहुँच सुधार, आवश्यक minor repair, WASH तथा सरसफाइ, Student Kit/TLM, PSS र सुरक्षा प्रमाणीकरणपछि शीघ्र पुनःसञ्चालन।
	

	८
	नवविजयी महेन्द्र माध्यमिक विद्यालय, उत्तरगया गाउँपालिका
	१३९ विद्यार्थी प्रभावित; विद्यालय अस्थायी बन्द र पहुँच पूर्ण अवरुद्ध; ५ कक्षा क्षतिग्रस्त र शिक्षकहरू पनि प्रभावित।
	सुरक्षित पहुँच/यातायात व्यवस्था, कक्षा मर्मत, WASH, Student Kit/TLM, PSS तथा छिटो सुरक्षित पुनःसञ्चालन।
	



	
प्रस्तावित तत्काल प्रतिक्रिया, यी विद्यालयमा तत्काल नयाँ भवन निर्माण सुरु गर्नुको सट्टा: पहिलो चरण: विद्यार्थीको यकिन विवरण, दोस्रो चरण: सुरक्षित वैकल्पिक विद्यालय पहिचान, तेस्रो चरण: छात्रावास/आवास व्यवस्थापन, चौथो चरण: शिक्षक व्यवस्थापन, पाँचौँ चरण: पाठ्यपुस्तक तथा Student Kit, छैटौँ चरण: PSS र नियमित कक्षा सञ्चालन
छात्रावासमा आधारित सिकाइ निरन्तरता
रसुवाको वर्तमान अवस्थामा धेरै बालबालिका आफ्नो मूल विद्यालय वा घरमा फर्कन नसक्ने अवस्थामा छन् । 
विशेषगरी: टिमुरे क्षेत्रका विद्यार्थी, स्याफ्रुवेसी क्षेत्रका विद्यार्थी,पहिरेवेशी क्षेत्रका विद्यार्थी, बेत्रावती क्षेत्रका विद्यार्थी, खोला/सडक/पुलका कारण विद्यालय पुग्न नसक्ने विद्यार्थी का लागि Host School + Hostel Model प्राथमिकता दिन सकिन्छ ।
छात्रावास प्याकेजमा सुरक्षित आवास, ओछ्यान/गद्दा/ब्ल्याङ्केट , भोजन तथा पोषण ,विद्यालय पोशाक आवश्यक भएमा, Student Kit, पाठ्यपुस्तक, स्वच्छ खानेपानी, सरसफाइ सामग्री, PSS, बाल संरक्षण निगरानी, नियमित attendance tracking 
विस्थापित तथा सम्पर्कविहीन बालबालिकाको खोजी र शिक्षा:  
यो प्रतिक्रियाको सबैभन्दा संवेदनशील पक्ष विद्यार्थी Tracking and Tracing हो । प्रतिवेदनमा २८५ जना विद्यार्थी हराइरहेको/सम्पर्कविहीन रहेको तथा ४० जना विद्यार्थीले दुवै अभिभावक गुमाएको विवरण छ । त्यसैले “No Child Left Untraced” दृष्टिकोण अपनाउनुपर्छ । तत्काल गर्नुपर्ने काममा विद्यालयगत विद्यार्थी Master List तयार गर्ने, सम्पर्कविहीन विद्यार्थीको छुट्टै सूची बनाउने, स्थानीय तह/वडा/समुदायबाट घरपरिवार खोजी गर्ने, होल्डिङ सेन्टर तथा आश्रयस्थलमा रहेका बालबालिकाको नाम दर्ता गर्ने, रसुवा बाहिर रहेका विद्यार्थीको विवरण सम्बन्धित स्थानीय तहसँग समन्वय गरी अद्यावधिक गर्ने, काठमाडौं लगायतका Host Schools सँग विद्यार्थीको enrolment समन्वय गर्ने, दुवै अभिभावक गुमाएका बालबालिकालाई Protection referral गर्ने । स्याफ्रुवेसी क्षेत्रका करिब १३४ बालबालिका काठमाडौंस्थित एलो गुम्बामा रहेको जानकारी प्राप्त भए पनि २३ गतेको गणनामा ७२ जना मात्र भेटिएकोले बाँकी बालबालिकाको तत्काल खोजी आवश्यक देखिएको छ । 


8. समग्र प्रतिकार्य
८.१ प्रमुख प्रतिकार्य
हालको अवस्थालाई आधार मान्दा शिक्षा क्षेत्रको Response का लागि निम्न ५ वटा प्राथमिकता तत्काल अघि बढाउन उपयुक्त देखिन्छ:
1) सिकाइ निरन्तरता तथा सुरक्षित वैकल्पिक सिकाइ व्यवस्था (Learning Continuity & TLC): पूर्ण क्षतिग्रस्त, बाढी/नदी कटानको उच्च जोखिममा रहेका तथा तत्काल सञ्चालन गर्न नसकिने विद्यालयका लागि सुरक्षित वैकल्पिक स्थान पहिचान गरी TLC/Alternative Learning Centre स्थापना गर्ने। सुरक्षित विद्यालयलाई सरसफाइ/मर्मतपछि पुनः सञ्चालन गर्ने; असुरक्षित विद्यालयका विद्यार्थीलाई नजिकको सुरक्षित विद्यालयमा Double Shift/Shared Learning Space मार्फत व्यवस्थापन गर्ने; भौतिक पहुँच अवरुद्ध भएमा वैकल्पिक/Remote Learning modality अपनाउने ।
2) Student Learning Kits तथा शैक्षिक सामग्री सहयोग: प्रभावित विद्यार्थीलाई Student Kit/Stationery/Learning Kit तथा पाठ्यपुस्तक/अभ्यास सामग्री उपलब्ध गराउने। शिक्षकका लागि Teaching/TLM Kit, विद्यालय/ECD Kit, Early Grade/Play-based Learning Materials, Recreation/Sports Materials तथा आवश्यक Blackboard/Whiteboard/Teaching Aids उपलब्ध गराउने। क्षतिग्रस्त कक्षाकोठाका लागि आवश्यक Temporary Furniture तथा आवश्यक ICT/Communication सामग्रीसमेत सहयोग गर्ने।
3) WASH तथा विद्यालय पुनः सञ्चालन: Holding Centre का रूपमा प्रयोग भएका विद्यालय खाली भएपछि Debris/Flood Waste हटाउने, विद्यालय परिसर सफा तथा Disinfection गर्ने, शौचालय मर्मत/Disinfection, खानेपानी प्रणाली परीक्षण तथा पुनः सञ्चालन गर्ने। आवश्यकताअनुसार Safe Drinking Water, Temporary Water Tank, Water Purification, Handwashing Facility तथा Temporary Toilet व्यवस्था गर्ने। साथै Damaged WASH Infrastructure Assessment तथा Building Safety Inspection सम्पन्न गरी सुरक्षित प्रमाणित भएपछि मात्र विद्यालय सञ्चालन गर्ने।
4) सुरक्षित पहुँच तथा विद्यालय जाने बाटो पुनःस्थापना (Safe Access): विद्यालय तथा विद्यार्थीको आवागमन मार्गको जोखिम नक्साङ्कन गर्ने, स्थानीय तह/वडासँग समन्वय गरी अस्थायी सुरक्षित बाटो/क्रसिङ व्यवस्था गर्ने, जोखिमयुक्त क्षेत्रमा Warning/Signage राख्ने। नदी/खोलापारिका विद्यार्थीका लागि आवश्यकताअनुसार अस्थायी आवास/boarding तथा Transportation Support को व्यवस्था गर्ने।
5) मनोसामाजिक सहयोग, Protection तथा Case Follow-up: प्रभावित बालबालिका, शिक्षक तथा विद्यालय समुदायका लागि Psychological First Aid (PFA), PSS Session तथा सुरक्षित/सहयोगी सिकाइ वातावरण सुनिश्चित गर्ने। शिक्षकलाई PSS तथा Child Protection सम्बन्धी अभिमुखीकरण दिने। Missing Caregivers भएका बालबालिकाको individual follow-up, परिवारसँग सम्पर्क, case identification/tracking तथा आवश्यक Protection Referral गर्ने। Holding Centre मा रहेका बालबालिकाका लागि PSS तथा उच्च जोखिममा रहेका बालबालिकाको नियमित follow-up गर्ने। शिक्षक तथा कर्मचारीका लागि Staff Care/PSS पनि उपलब्ध गराउने।




८.२ विशेष प्रतिकार्य योजना (सुरुका ३ महिनाको योजना)
बाढी प्रभावित शिक्षा क्षेत्रका लागि प्रस्तावित सामग्री तथा प्रतिकार्यको जिल्लागत विवरण
	क्र.सं.
	प्रस्तावित प्रतिकार्य / सामग्री
	एकाइ
	कुल संख्या 
/ लक्ष्य
	धादिङ
	नुवाकोट
	रसुवा

	१
	अस्थायी सिकाइ केन्द्र (TLC) स्थापना
	संख्या
	४६
	९
	३७
	०

	२
	अस्थायी शौचालय स्थापना
	संख्या
	८२
	१७
	६०
	५

	३
	खानेपानी पाइपलाइन तथा पानीको स्रोत पुनःस्थापना
	संख्या
	५५
	२०
	३१
	४

	४
	प्रारम्भिक बालविकास तथा शिक्षा (ECD/ECED) किट
	बाकस
	२०
	५
	१०
	५

	५
	विद्यालय किट
	प्रति विद्यालय ३ बाकस
	९३
	१५
	६३
	१५

	६
	प्रभावित सबै विद्यार्थीका लागि विद्यार्थी किट (निजी विद्यालयका विद्यार्थीसमेत)
	विद्यार्थी
	९,४३०
	३,४६३
	३,७१७
	२,२५०

	७
	विस्थापित विद्यार्थीका लागि आपत्कालीन सहयोग किट
	विद्यार्थी
	१,३७२
	६
	९६०
	४०६

	८
	स्वःअध्ययन तथा घरमा सिकाइका लागि सामग्री
	सेट
	२,२२७
	३६६
	१,७७५
	८६

	९
	शिक्षक किट वितरण
	प्रति विद्यालय ३ किट
	९३
	१५
	६३
	१५

	१०
	कम्प्युटर पुनःस्थापना/उपलब्ध गराउने
	संख्या
	१९४
	१८
	१७२
	४

	११
	ल्यापटप पुनःस्थापना/उपलब्ध गराउने
	संख्या
	१४४
	५
	१३६
	३

	१२
	पुस्तकालय स्थापना तथा पुनःस्थापना
	विद्यालय
	आवश्यकता अनुसार

	१३
	पाठ्यपुस्तक वितरण
	प्रति विद्यार्थी/आवश्यकताअनुसार
	३,२३२
	२६९
	२,४५०
	५१३

	१४
	स्वयंसेवक शिक्षक परिचालन/नियुक्ति
	शिक्षक
	स्थानीय तहको आवश्यकताअनुसार

	१५
	विद्यालय परिसरको भग्नावशेष हटाउने, सरसफाइ तथा कीटाणुशोधन
	विद्यालय
	२०
	५
	१०
	५

	१६
	विद्यालय फर्निचर तथा शैक्षिक सामग्री
	सेट
	४,५६१
	३७८
	३,९४५
	२३८

	१७
	शिक्षक तथा विद्यार्थीका लागि मनोसामाजिक परामर्श तथा सहयोग
	विद्यालय/सत्र
	प्रभावित सबै विद्यालयमा साप्ताहिक रूपमा, ३ महिनासम्म

	१८
	बाल संरक्षण तथा सुरक्षा (Child Safeguarding & Protection)
	विद्यालय/सत्र
	प्रभावित सबै विद्यालय तथा होल्डिङ सेन्टरमा साप्ताहिक रूपमा, ३ महिनासम्म

	१९
	विस्तृत प्राविधिक इन्जिनियरिङ तथा WASH क्षति तथा आवश्यकता मूल्याङ्कन (PDNA)
	विद्यालय
	३१
	८
	११
	१२



9. प्रतिकार्य कार्यान्वयनको समग्र प्राथमिकता
उपरोक्त पाँच प्राथमिकतालाई कार्यान्वयन गर्दा निम्न sequencing अपनाउन उपयुक्त हुन्छ:
	१. सुरक्षित स्थान तथा Learning Continuity सुनिश्चित गर्ने → २. विद्यार्थी/शिक्षकका आवश्यक शैक्षिक सामग्री उपलब्ध गराउने → ३. WASH तथा भवन सुरक्षा सुनिश्चित गरी विद्यालय पुनः सञ्चालन गर्ने → ४. सुरक्षित विद्यालय पहुँच सुनिश्चित गर्ने → ५. PSS/Protection र निरन्तर Case Follow-up सुनिश्चित गर्ने।
यसलाई प्रतिवेदनमा अझ संक्षिप्त रूपमा यसरी राख्न सकिन्छ:
“शिक्षा क्षेत्रको तत्काल प्रतिक्रियामा सबैभन्दा पहिले बालबालिकाको जीवन, सुरक्षा र सिकाइ निरन्तरता सुनिश्चित गरिनेछ। त्यसपछि विद्यार्थी तथा विद्यालयका अत्यावश्यक शैक्षिक सामग्री, WASH तथा सुरक्षित भौतिक वातावरण, विद्यालयसम्मको सुरक्षित पहुँच र मनोसामाजिक तथा संरक्षण सेवाहरूलाई एकीकृत रूपमा परिचालन गरिनेछ। सबै प्रतिकार्यमा क्षतिको स्तर, जोखिम, प्रभावित विद्यार्थीको संख्या तथा स्थानीय तहबाट प्रमाणीकरण भएको तथ्याङ्कका आधारमा सबैभन्दा बढी प्रभावित विद्यालय तथा बालबालिकालाई पहिलो प्राथमिकता दिइनेछ।”


1. प्राथमिकताका लागि प्रस्तावित Resource Package
	Package 1 – Learning Continuity
· TLC 
· Student kits 
· Teacher/TLM kits 
· Temporary furniture
· Recreation materials
	Package 2 – WASH
· Drinking water 
· Temporary water storage 
· Water purification 
· Toilet rehabilitation 
· Cleaning/disinfection 
	Package 3 – Protection & PSS
· PFA 
· PSS sessions 
· Referral 
· Child-friendly learning/recreation

	Package 4 – Access
· Temporary safe access 
· Transportation support 
· Alternative accommodation for vulnerable students 
	Package 5 – School Recovery
· Cleaning/debris removal 
· Minor repair 
· Furniture replacement 
· Detailed technical assessment 
	


2. मनोसामाजिक सहयोग तथा बाल संरक्षण
बाढीबाट प्रभावित बालबालिका, शिक्षक तथा परिवारमा आघात, डर, शोक, विस्थापन र अनिश्चितता रहेको अवस्थामा शिक्षा प्रतिक्रिया केवल कक्षा सञ्चालनमा सीमित हुनुहुँदैन । प्रस्तावित PSS Response
	तह १ – सबै बालबालिका

	तह २ – जोखिममा रहेका बालबालिका
	तह ३ – गम्भीर जोखिम


	· सुरक्षित र बालमैत्री कक्षा 
· खेल तथा मनोरञ्जन 
· समूहगत psychosocial activities 
	· PSS screening 
· individual/group counselling 
· teacher referral 
	· विशेषज्ञ counselling 
· स्वास्थ्य तथा Protection referral 
· case management 


विशेषगरी दुवै अभिभावक गुमाएका बालबालिकाका लागि परिवारबाट अलग हुन सक्ने, शोषण वा मानव बेचबिखनको जोखिम समेत ध्यानमा राखी सुरक्षित आवास र निगरानी सुनिश्चित गर्नुपर्ने प्रतिवेदनले औँल्याएको छ । 
3. पुनःस्थापना योजना
	A. Education Continuity
	B. School Recovery

	C. Teacher Support

	D. Child Protection

	· सबै प्रभावित विद्यार्थीलाई विद्यालय/Host School मा जोड्ने । 
· आवश्यक भएमा TLC सञ्चालन गर्ने । 
· विस्थापित विद्यार्थीका लागि temporary enrolment व्यवस्था गर्ने । 
	· आंशिक क्षति भएका विद्यालयको तत्काल मर्मत । 
· पूर्ण क्षति भएका विद्यालयको पुनःस्थापना/पुनर्निर्माणका लागि विस्तृत योजना । 
· जोखिमयुक्त स्थानमा पुनर्निर्माण नगर्ने गरी risk-informed planning । 
	· सम्पर्कविहीन/हराइरहेका शिक्षकको अवस्था यकिन । 
· शिक्षक अभाव भएका विद्यालयमा वैकल्पिक शिक्षक व्यवस्था । 
· प्रभावित शिक्षकका लागि PSS । 
	· सबैअभिभावकविहीन/अलग भएका बालबालिकाको case tracking । 
· सुरक्षित परिवार/आश्रय व्यवस्था । 
· बाल संरक्षण referral mechanism सक्रिय । 


10. सूचना व्यवस्थापन तथा अनुगमन
यस आपतकालमा Education Information Management लाई प्रतिक्रिया योजनाको अभिन्न अंग बनाउनुपर्छ । Education Cluster /EDCU/ LEU / विद्यालय ले दैनिक/साप्ताहिक रूपमा अद्यावधिक गर्ने मुख्य सूचक: 
· प्रभावित विद्यालय संख्या, पूर्ण/आंशिक क्षतिग्रस्त विद्यालय, सञ्चालनमा आएका विद्यालय , विद्यालयबाहिर रहेका विद्यार्थी, सम्पर्कविहीन विद्यार्थी , विस्थापित विद्यार्थी, अभिभावकविहीन विद्यार्थी,प्रभावित शिक्षक , Host School मा स्थानान्तरण भएका विद्यार्थी, छात्रावासमा रहेका विद्यार्थी, TLC संख्या, Student Kit प्राप्त विद्यार्थी, PSS प्राप्त विद्यार्थी ,WASH सेवा पुनःस्थापित विद्यालय,विद्यालयलाई Holding Centre का रूपमा प्रयोग गरिएको/स्थानान्तरण गरिएको अवस्था 
· यसका लागि EDCU, स्थानीय तह, विद्यालय तथा शिक्षा क्लस्टरबीच एकीकृत विद्यार्थी तथा विद्यालय Tracking System विकास गर्न उपयुक्त हुन्छ । प्रतिवेदनले पनि विस्थापित तथा बेपत्ता विद्यार्थीको यकिन तथ्याङ्क संकलन तथा शिक्षक/प्रधानाध्यापक नभएका विद्यालयमा तत्काल प्रशासनिक व्यवस्थापन गर्न सिफारिस गरेको छ ।  
· शिक्षा समूह (Education Cluster) का सम्पूर्ण सदस्यहरूलाई शिक्षा क्षेत्रको प्रतिकार्यसम्बन्धी आफ्ना गतिविधिहरूको विवरण NDRRMA को अनलाइन '5W' प्रतिवेदन ढाँचामा अपलोड तथा अभिलेखन गर्न अनुरोध गरिन्छ । 
11. समन्वय र कार्यान्वयन संरचना
शिक्षा क्षेत्रको प्रतिकार्यसम्बन्धी गतिविधिहरू सञ्चालन गर्न शिक्षा क्लस्टरका सम्पूर्ण सदस्यहरूलाई सम्बन्धित स्थानीय तहको शिक्षा एकाइ तथा शिक्षा विकास तथा समन्वय एकाइसँग समन्वय र सहकार्य गर्न अनुरोध गरिन्छ।
	शिक्षा विभाग
· समग्र नीति तथा निर्देशन 
· सम्बन्धित मन्त्रालय/निकायसँग समन्वय 
· स्रोत परिचालन 
· पुनःस्थापना तथा पुनर्निर्माणको मार्गदर्शन
	शिक्षा विकास तथा समन्वय इकाइ
· स्थानीय तहसँग समन्वय 
· विद्यालयगत तथ्याङ्क प्रमाणीकरण 
· विद्यालय पुनःसञ्चालन 
· विद्यार्थी/शिक्षक tracking 
दैनिक/साप्ताहिक शिक्षा स्थिति प्रतिवेदन
	स्थानीय तह
· Host School/Hostel व्यवस्थापन 
· विद्यालय सञ्चालन 
· स्थानीय शिक्षक व्यवस्थापन 
· WASH/पहुँच व्यवस्था 
अभिभावक तथा समुदाय परिचालन

	Education Cluster
· Education Cluster response coordination 
· साझेदार परिचालन 
· सरकार र साझेदारबीच operational linkage 
· response priorities को follow-up 
· विद्यालय तथा विद्यार्थी तथ्याङ्क व्यवस्थापन 
· assessment database 
· GIS/mapping 
· response gap analysis 
· dashboard/situation updates 
· decision-making का लागि evidence उपलब्ध गराउने
	Cluster Partners/ INGOs/NGOs
· Student Kits 
· TLC/Host School support 
· PSS 
· WASH 
· Teacher support 
· protection referral 
· Financial/technical resources


12. निष्कर्ष
1) नुवाकोटमा भोटेकोशी बाढीबाट शिक्षा क्षेत्रमा परेको प्रभाव भौतिक क्षतिमा मात्र सीमित नभई सिकाइ निरन्तरता, विद्यालय पहुँच, WASH, संरक्षण, मनोसामाजिक अवस्था तथा विद्यालय व्यवस्थापनमा समेत गम्भीर प्रभाव परेको देखिन्छ । प्रारम्भिक मूल्याङ्कनमा ३,००८ विद्यार्थी र १७७ शिक्षक/कर्मचारी प्रभावित देखिनु तथा २२७ विद्यार्थी र ११ शिक्षक/कर्मचारी बेपत्ता भएको विवरणले तत्काल समन्वित शिक्षा प्रतिक्रिया आवश्यक रहेको देखाउँछ । 
2) Rapid Need Assessment ले धादिङमा शिक्षा क्षेत्रमा परेको प्रभाव विद्यालय भवनको क्षतिभन्दा व्यापक रहेको देखाएको छ । केही विद्यालयमा भवन तथा सामग्री पूर्ण रूपमा क्षतिग्रस्त भएका छन्, केही विद्यालयमा खानेपानी तथा विद्यालय जाने बाटो अवरुद्ध छन्, केही विद्यालय जोखिमयुक्त स्थानमा रहेका छन् र केही बालबालिकाका अभिभावक बेपत्ता भएको अवस्था छ । 
3) त्यले तत्कालीन Response को मूल रणनीति “विद्यालय जहाँ सम्भव छ सुरक्षित रूपमा पुनः सञ्चालन गर्ने, जहाँ सम्भव छैन त्यहाँ TLC/वैकल्पिक सिकाइ स्थलमार्फत सिकाइ निरन्तरता सुनिश्चित गर्ने” हुनुपर्छ । साथै School KITS, Student Kits, WASH facility, PSS/Protection  and Safe Access लाई एउटै integrated education response package का रूपमा परिचालन गर्नुपर्छ ।
4) Rapid Assessment Team ले सञ्चालनयोग्य विद्यालय पुनः सञ्चालन गरिसकेको, मर्मत गर्न सकिने विद्यालयको मर्मत तीव्र गतिमा भइरहेको र स्थानान्तरण आवश्यक विद्यालयका लागि वैकल्पिक स्थान खोजी भइरहेको जनाएको छ । 
5) रसुवाको बाढीपछिको शिक्षा प्रतिक्रिया “Build Back Better” भन्दा पहिले “Learn Back Safely” भन्ने अवधारणामा केन्द्रित हुनुपर्छ । प्रतिवेदनका आधारमा तत्काल सबैभन्दा महत्वपूर्ण आवश्यकता विद्यालय भवन निर्माण होइन, बालबालिकालाई सुरक्षित स्थानमा पुर्‍याउने, हराइरहेका तथा विस्थापित विद्यार्थीको खोजी गर्ने, सुरक्षित Host School/Hostel मार्फत सिकाइ पुनःसञ्चालन गर्ने, पाठ्यपुस्तक तथा विद्यार्थी किट उपलब्ध गराउने र PSS तथा बाल संरक्षण सुनिश्चित गर्ने हो । 
6) विशेषगरी पूर्ण रूपमा नष्ट भएका विद्यालयका बालबालिकालाई सुरक्षित र पूर्वाधारयुक्त विद्यालयमा एकीकृत गरी शिक्षा निरन्तरता दिनु, विद्यालय परिसरमा रहेका Holding Centre हरूलाई वैकल्पिक स्थानमा सार्नु र सम्पर्कविहीन/अभिभावकविहीन बालबालिकाका लागि छुट्टै protection तथा tracing mechanism सञ्चालन गर्नु तत्कालको प्राथमिकता हुनुपर्छ । प्रतिवेदनले पनि Holding Centre का कारण विद्यालयमा सिकाइ अवरुद्ध हुन सक्ने भएकाले वैकल्पिक व्यवस्था गर्न स्पष्ट सिफारिस गरेको छ । 
7) यस आधारमा रसुवा शिक्षा प्रतिक्रिया योजनाको पहिलो लक्ष्य “हरेक प्रभावित बालबालिकाको पहिचान → सुरक्षित स्थानमा पहुँच → सिकाइमा पुनःजोड → आवश्यक शैक्षिक सामग्री → PSS/Protection → नियमित Monitoring.”
8) त्यसैले “Restore Learning – Protect Children – Reopen Safe Schools” भन्ने तीनवटा आधारभूत सिद्धान्तमा Response केन्द्रित गर्न उपयुक्त हुन्छ । तत्काल चरणमा नयाँ स्थायी पूर्वाधार निर्माणभन्दा सुरक्षित वैकल्पिक सिकाइ, विद्यालय स्थानान्तरण, WASH, शैक्षिक सामग्री, PSS र पहुँच/लजिस्टिकलाई प्राथमिकता दिई त्यसपछि विस्तृत प्राविधिक मूल्याङ्कनका आधारमा पुनर्निर्माण तथा Build Back Better तर्फ जानुपर्ने देखिन्छ । प्रतिवेदनले पनि तत्काल शिक्षा प्रतिक्रिया योजना बनाई विद्यालयहरूलाई आवश्यकताका आधारमा क्रमबद्ध प्राथमिकता दिन सिफारिस गरेको छ । 

